Pri povečanju prsi z lastno maščobo (lipoliftingom, lipofilling), s postopkom liposukcije, maščobo prenesemo iz drugih delov telesa v prsi.Za to se odločimo pri ženskah, ki si želijo naravnega videza in relativno majhnega povečanja. Prednost je, da brazgotin praktično ni, saj se maščoba injicira zgolj skozi drobne cevke (kanile). Ker gre za kombinacijo posegov, poleg večjih prsi, dodatno oblikujemo tudi celotno postavo (ozek pas, raven trebuh, vitka stegna).Opozoriti je treba, da je končni rezultat bolj nepredvidljiv, kot pri povečanju z vsadki, saj se do 30% maščobnih celic v roku enega leta resorbira v krvni obtok. Posledica je lahko asimetrija dojk.